SET พรุ่งนี้แกว่งไซด์เวย์ในกรอบ 1,370-1,390
บล.ทรีนีตี้มองนวแโน้มการลงทุนพรุ่งนี้ (20 ส.ค.) คาดว่าดัชนีจะแกว่งไซด์เวย์ในกรอบ 1,370-1,390 จุด
19 ส.ค. 2558

นายณัฐชาต เมฆมาสิน ผู้อำนวยการฝ่ายวิเคราะห์หลักทรัพย์ บล.ทรีนีตี้ เปิดเผยถึงตลาดหุ้นไทยวันนี้ (19 ส.ค.) เป็นลักษณะเทคนิครีบาวด์หลังร่วงไปแรงเมื่อวานนี้ โดยตลาดฯมีความคาดหวังจากการปรับครม.ชุดใหม่ โดยเฉพาะทีมเศรษฐกิจ แต่การรีบาวด์รอบนี้อาจจะไปได้ไม่ไกล เนื่องจากสัญญาณ Fund Flow ยังอ่อนแอจากเงินบาทอ่อนค่า และนักลงทุนต่างชาติยังทำ short สุทธิในตลาดซื้อขายสัญญาล่วงหน้า
ด้านแตลาดหุ้นอื่นในภูมิภาคเอเชียวันนี้มีเคลื่อนไหวทั้งในแดนบวกและลบ โดยตลาดหุ้นจีนในช่วงบ่ายนี้ปรับตัวดีขึ้นมาปิดในแดนบวกได้ ทำให้หลายตลาดอื่นดูดีขึ้นด้วย ส่วนหนึ่งก็คงจะมาจากความคาดหวังมาตรการกระตุ้นเศรษฐกิจของจีน และเงินหยวนก็เริ่มมีเสถียรภาพขึ้น
สำหรับเหตุการณ์ระเบิดใจกลางกทม.นั้น ตลาดฯได้ตอบรับไปมากแล้วเมื่อวานนี้แล้ว ซึ่งหากไม่มีเหตุการณ์ร้ายแรงเกิดขึ้นซ้ำอีก อาจจะทำให้แรงกดดันต่อตลาดฯน้อยลง แต่เชื่อว่าคงกระทบภาพรวมเศรษฐกิจจนอาจถึงขั้นต้องปรับลดประมาณการอัตราการขยายตัวทางเศรษฐกิจ (GDP) ของไทยลง เนื่องจากการท่องเที่ยวได้รับผลกระทบ
แนวโน้มการลงทุนในวันพรุ่งนี้ (20 ส.ค.) คาดว่าดัชนีจะแกว่งไซด์เวย์ในกรอบ 1,370-1,390 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
PTT ปิดที่ 273.00 บาท ลดลง 7.00 บาท
AOT ปิดที่ 262.00 บาท ลดลง 6.00 บาท
KBANK ปิดที่ 173.50 บาท เพิ่มขึ้น 2.50 บาท
TRUE ปิดที่ 9.95 บาท เพิ่มขึ้น 0.35 บาท
SCB ปิดที่ 142.50 บาท เพิ่มขึ้น 1.50 บาท